ሕርቃንን ቀቢጸ ተስፋን መብዛሕትአን እቲ ዳህሳሳዊ መጽናዕቲ ዝተኻየደለን ከባቢታት፡ ሱር በተኻዊ ለውጢ ክመጽእ ይደልያ። ኣብ ሞሮኮ ግን እቶም ፍርቂ ፖለቲካዊ ለውጢ ጥራሕ'ዮም ዝጠልቡ። "ኣብቲ መንእሰይ ናይ ሕርቃንን ናይ ቀቢጸ ተስፋን ስምዒት ኣሎ" ይብል ጋዜጠኛን ተቓዋምን ዓብደልፋታሕ ፋዶች። 45 ሚኢታዊ ህዝቢ ሞሮኮ ትሕቲ 24 ዕድሚኦም መናእሰይ ዝሓዘ'ዩ፤ ካብ 70 ሚኢታዊት ኣባጽሕ ድማ እቶም ትሕቲ 30 ዓመት ዘለው ስደት ይመርጹ። ፍርቂ እቶም ልዕሊ 60 ዓመት ዕድሚኦም ዜጋታት እታ ሃገር ግን፡ ነቲ መንግስቲ እወንታዊ ኣረኣእያ ኣለዎም፤ ካብ 18-29 ዝዕድሚኦም መናእሰይ ድማ 18 ሚኢታዊት ጥራሕ'ዮም። ቀውዒ ዓረብ፡ እቲ ማሕበረሰብ ፖለቲካዊ ለውጢ ከምጽእ'ዩ ዝብል ተስፋ ነቲ መንእሰይ ኣሕዲሩሉ ነይሩ'ዩ። ሞሮኮ ብንጉሳዊ ኣገዛዝኣ እትመሓደር ኮይና፡ ኣብ 2011 ዓመጽ ምስ ተልዓለ ንጉስ መሓመድ ሻብዓይ ናይ ለውጢ ፕሮግራም ኣተኣታትዩ። ሓድሽ ሕገ መንግስቲ ተኣታትዩ፣ እቲ ንጉስ ኣብ ልዕሊ መንግስቲ ዝህልዎ ስልጣን ኸይተተንከፈ፡ ስልጣን ፓርላማን ቐዳማይ ሚኒስትርን ክሰፍሕ ተገይሩ። ግንከ፡ መብዛሕትኦም እቶም መብጽዓ ዝተኣተወሎም ጉዳያት መሊኦም ኣይተተግበሩን ይብል ፋዶች። ሓላፍነት ናይዞም ኣብ ባሕሪ ሜዲተራንያን ዝጠፍኡ ዘለው መን'ዩ ዚስከም?
